Diari Oficial de la Generalitat Valenciana


Sumari del DOGV 6839, del 13-08-2012 (2012/7882)

CORRECCIÓ d'errades de l'Acord de 29 de juny de 2012, del Consell, de declaració del projecte València Dinamitza, presentat pel València Club de Futbol i la mercantil Newcoval, com a Actuació Territorial Estratègica.
------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6839

Data del DOGV
:   13-08-2012

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2012/7882


Data del document
:   13-08-2012

Organisme emissor
:   Conselleria d'Economia, Indústria i Comerç

Tipus de document
:   Correcció d'errades

Correcció d'errades

 Descriptors 

:   * València
    * pla d'urbanisme

CORRECCIÓ d'errades de l'Acord de 29 de juny de 2012, del Consell, de declaració del projecte València Dinamitza, presentat pel València Club de Futbol i la mercantil Newcoval, com a Actuació Territorial Estratègica. [2012/7882]  
Detectades errades en l'annex Informe de Compatibilitat de la Proposta d'Actuació Territorial Estratègica València Dinamitza, de l'Acord del Consell esmentat, publicat en el Diari Oficial de la Comunitat Valenciana número 6830, de 31 de juliol de 2012, es corregix tot seguit.  
  
En el punt 3. Descripció de la proposta i justificació de la seua adequació a la figura de l'actuació territorial estratègica.  
  
On diu:  
«2. Respecte de l'informe de sostenibilitat sobre l'impacte de l'actuació sobre l'estructura pressupostària de les hisendes públiques, en principi, tenint en compte la informació de què pot disposar-se en esta fase preliminar, es pot pensar que l'actuació no tindrà un impacte substancial, positiu o negatiu, en la comptabilitat d'un ajuntament com el de València, ja que només se li afig a la ciutat un 0,09% de sostre edificable. No obstant això, de conformitat amb el que disposa l'article 15.4 del Text Refós de la Llei de Sòl, el document de planejament haurà d'incloure el document de sostenibilitat econòmica que identifique l'impacte en les hisendes públiques de l'Ajuntament de València i de la Generalitat, i en el manteniment de les infraestructures necessàries o la posada en marxa i la prestació dels servicis resultants»;  
  
  
Ha de dir:  
«2. Respecte de l'informe de sostenibilitat sobre l'impacte de l'actuació sobre l'estructura pressupostària de les hisendes públiques, en principi, tenint en compte la informació de què pot disposar-se en esta fase preliminar, es pot pensar que l'actuació no tindrà un impacte extraordinari en la comptabilitat d'un ajuntament com el de València, ja que només se li afig a la ciutat un 0,09% de sostre edificable. No obstant això, cal tindre en compte que els retorns de la inversió en impostos, per al conjunt de les administracions, estimats pel promotor, serien superiors als 45 milions d'euros, dels quals uns 20 anirien a les arques municipals. Per això, i de conformitat amb el que disposa l'article 15.4 del Text Refós de la Llei de Sòl, el document de planejament haurà d'incloure un informe de sostenibilitat econòmica, amb major detall que el presentat, que identifique l'impacte de l'actuació en les hisendes públiques de l'Ajuntament de València i de la Generalitat, i en el manteniment de les infraestructures necessàries o la posada en marxa i la prestació dels servicis resultants».  
  
En el punt 11. Compensació de dotacions i responsabilitat social corporativa del promotor.  
  
On diu:  
«a) Compensació de dotacions públiques. La proposta d'Actuació Territorial Estratègica, tal com ho corrobora l'Ajuntament de València, elimina una superfície de 14.530,30 m²s de sòl dotacional públic GSP-1 per la qual cosa es produïx una minva de dotacions públiques en el Pla Parcial Sector 1 Ademús. Respecte d'això, el promotor o el beneficiari de l'aprofitament lucratiu en esta parcel·la per les modificacions del Pla General hauran, com a mínim, de compensar econòmicament pel valor del sòl dotacional que s'elimina (actual parcel·la GSP-1) calculat d'acord amb allò exigit en el Reial Decret Legislatiu 2/2008, pel qual s'aprova el Text Refós de la Llei de Sòl. La dita compensació econòmica haurà de substanciar-se en projectes o programes de sostenibilitat a implantar en el mateix àmbit del Pla Parcial afectat per esta minva. L'elecció dels dits projectes serà acordada per la Generalitat i l'Ajuntament de València i s'hauran de sotmetre a consulta pública»;  
  
Ha de dir:  
«a) Compensació de dotacions públiques. La proposta d'Actuació Territorial Estratègica, tal com ho corrobora l'Ajuntament de València, elimina una superfície de 14.530,30 m²s de sòl dotacional públic GSP-1 per la qual cosa es produïx una minva de dotacions públiques en el Pla Parcial Sector 1 Ademús. Respecte d'això, el promotor o el beneficiari de l'aprofitament lucratiu en esta parcel·la per les modificacions del Pla General hauran, com a mínim, de compensar econòmicament pel valor del sòl dotacional que s'elimina (actual parcel·la GSP-1) calculat d'acord amb el que exigix el Reial Decret Legislatiu 2/2008, pel qual s'aprova el Text Refós de la Llei de Sòl; o, de manera alternativa, la compensació que decidisca l'Ajuntament de València amb l'adequat consens veïnal. La dita compensació econòmica, si és el cas, haurà de substanciar-se en projectes o programes de sostenibilitat a implantar en el mateix àmbit del Pla Parcial afectat per la minva esmentada. L'elecció dels dits projectes serà acordada per la Generalitat i l'Ajuntament de València i hauran de sotmetre's a consulta pública».  
  
  
On diu:  
«c) El promotor haurà de desenrotllar projectes de desenrotllament sostenible i millora de la qualitat de vida en l'entorn de l'àmbit de l'Actuació Territorial Estratègica per un import equivalent al 5% del cost de les obres públiques d'urbanització. Els dits projectes seran acordats per la Generalitat Valenciana i l'Ajuntament de València»;  
  
Ha de dir:  
«c) El promotor haurà de desenrotllar projectes de desenrotllament sostenible i millora de la qualitat de vida en l'entorn de l'àmbit de l'Actuació Territorial Estratègica per un import equivalent al 2% del cost de les obres públiques d'urbanització. Els dits projectes seran acordats per la Generalitat Valenciana i l'Ajuntament de València».